*Likumprojekts*

**Grozījumi likumā "**[**Par valsts un pašvaldību zemes īpašuma tiesībām un to nostiprināšanu zemesgrāmatās**](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)**"**

Izdarīt likumā "[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)" (Latvijas Republikas Saeimas un Ministru Kabineta Ziņotājs, 1995, 10.nr.; 1997, 8.nr.; 1998, 22.nr.; 1999, 14.nr.; 2000, 13.nr.; 2002, 22.nr.; 2005, 2.nr.; 2007, 15.nr.; 2009, 9., 15.nr.; Latvijas Vēstnesis, 2010, 99., 101., 205.nr.) šādus grozījumus:

1. Papildināt likumu ar 10.2 pantu šādā redakcijā:

“10.2 pants. (1) Par valstij un pašvaldībai piederošiem un piekrītošiem rezerves zemes fondā ieskaitītiem zemes gabaliem sastādāma uzziņa, kurā jānorāda:

1. zemes gabala platība;
2. informācija par to, ka rezerves zemes fondā ieskaitīts zemes gabals pieder vai piekrīt valstij un pašvaldībai;
3. kādas ēkas (būves) atrodas uz zemes gabala;
4. informācija par to, vai uz zemes gabala atrodas citām personām piederošas ēkas (būves);
5. nekustamā īpašuma objekta apgrūtinājumi.

(2) Uzziņai pievienojami dokumenti, kas apstiprina uzziņā norādītos apstākļus. Zemes gabala platību apliecina, iesniedzot zemes robežu plānu. Ja zemes gabals nav kadastrāli uzmērīts, tā platību apliecina Valsts zemes dienesta kadastra izziņa, kam pievienota informācija no Nekustamā īpašuma valsts kadastra informācijas sistēmas telpiskajiem datiem par zemes gabala platību un izvietojumu apvidū.

(3) Uzziņu paraksta šā likuma [8.pantā](https://likumi.lv/doc.php?id=34595#p8) noteiktās valsts institūcijas administratīvais vadītājs vai attiecīgās pašvaldības domes priekšsēdētājs.”

1. 13.pantā:

Pirmās daļas 1. un 3.punktu izteikt šādā redakcijā:

“1) šā likuma 9., 10., 10.1 vai 10.2 pantā noteiktajā kārtībā sastādīta uzziņa;

3) šā likuma [10.1 un 10.2 pantos](https://likumi.lv/doc.php?id=34595#p10.1) minētajos gadījumos — zemes robežu plāns vai informācija no Nekustamā īpašuma valsts kadastra informācijas sistēmas telpiskajiem datiem par zemes gabala platību un izvietojumu apvidū; ”

Vides aizsardzības un   
reģionālās attīstības ministrs K.Gerhards